PATVIRTINTA

Ukmergės Antano Smetonos gimnazijos direktoriaus

2017 m. vasario 15 d.

įsakymu Nr. V2-27

8 priedas

**SOCIALINIO PEDAGOGO PAREIGYBĖS APRAŠYMAS**

1. **BENDROJI DALIS**
2. Ukmergės Antano Smetonos gimnazijos socialinis pedagogas yra priskiriamas specialistų grupei.
3. Pareigybės lygis: socialinis pedagogas priskiriamas A lygio pareigybei.
4. Pareigybės paskirtis: padėti vaikams adaptuotis visuomenėje, bendruomenėje, gimnazijoje, kitose socialinėse įstaigose, vykdančiose ugdymo funkcijas, racionaliau išnaudoti visas teikiamas galimybes lavintis, mokytis ir augti savarankiškais piliečiais.
5. Pavaldumas: socialinis pedagogas pavaldus direktoriui.
6. Socialinį pedagogą pareigoms skiria ir atleidžia iš pareigų gimnazijos direktorius.

**II. SPECIALŪS REIKALAVIMAI SOCIALINIO PEDAGOGO PAREIGAS EINANČIAM DARBUOTOJUI**

1. Socialinio pedagogo kvalifikacijai keliami reikalavimai:
   1. baigta socialinės pedagogikos studijų programa aukštojoje mokykloje ir įgyta pedagogo kvalifikaciją;
   2. įgyta socialinės pedagogikos kvalifikacinis laipsnis (profesinio bakalauro, bakalauro, magistro) ir pedagogo ar socialinio pedagogo kvalifikaciją;
   3. įgytas socialinės pedagogikos magistro kvalifikacinis laipsnis, išklausyta ir atsiskaityta už ne mažiau kaip 90 studijų kreditų socialinės pedagogikos studijų modulį aukštojoje mokykloje;
2. Socialinis pedagogas turi žinoti ir išmanyti:
   1. socialinės pedagoginės pagalbos teikimą;
   2. gimnazijos organizacinę struktūrą;
   3. gebėti inicijuoti ir dalyvauti įgyvendinant gimnazijos bendruomenei aktualias prevencines programas;
   4. gebėti bendradarbiauti su mokytojais, kitais specialistais ir mokinių tėvais (globėjais, rūpintojais) bei dirbti su jais komandoje, sprendžiant mokinio problemas;
   5. darbuotojų saugos ir sveikatos, gaisrinės saugos, civilinės saugos, apsaugos nuo elektros reikalavimus;
3. Socialinis pedagogas privalo mokėti suteikti pirmąją medicininę pagalbą įvykus nelaimingam atsitikimui.
4. Socialinis pedagogas privalo vadovautis:
   1. Lietuvos Respublikos įstatymais ir poįstatyminiais aktais;
   2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;
   3. Tarptautiniais vaikų teises ir interesus reglamentuojančiais dokumentais;
   4. etikos principais;
   5. gimnazijos darbo tvarkos taisyklėmis;
   6. darbo sutartimi;
   7. šiuo pareigybės aprašymu bei kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).
5. **SOCIALINIO PEDAGOGO PAREIGAS EINANČIO DARBUOTOJO FUNKCIJOS**
6. Socialinis pedagogas atlieka šias funkcijas:
   1. vertina socialinės pedagoginės pagalbos vaikui ir mokiniui poreikius (kartu su kitais specialistais), esant būtinybei gali lankytis pamokose, neformaliojo ugdymo ir kitose veiklose;
   2. konsultuoja vaikus ir mokinius, jų tėvus (globėjus, rūpintojus), gimnazijos bendruomenę socialinių pedagoginių problemų sprendimo, socialinės pedagoginės pagalbos teikimo klausimais;
   3. dalyvauja sprendžiant krizinius atvejus gimnazijoje, ugdymo ir socialinių įgūdžių problemas;
   4. numato socialinės pedagoginės pagalbos teikimo vaikui ir mokiniui būdus bei formas bendradarbiaudamas su mokytojais, klasių vadovais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku ir mokiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;
   5. šviečia gimnazijos bendruomenę socialinės pedagoginės pagalbos teikimo, gimnazijos nelankymo ir kitų neigiamų socialinių reiškinių prevencijos, pozityviosios socializacijos klausimais, nuolat tobulina savo kompetencijas;
   6. inicijuoja ir įgyvendina prevencines veiklas bei socialinio ugdymo projektus kartu su gimnazijos Vaiko gerovės komisija ir gimnazijos savivaldos grupėmis, ugdant vaikų ir mokinių gyvenimo įgūdžius;
   7. atlieka aktualius socialinius pedagoginius tyrimus mokykloje, atsižvelgdamas į gimnazijos bendruomenės poreikius (prioritetus, strateginį ir metinį veiklos planus);
   8. renka, kaupia ir analizuoja informaciją, reikalingą mokinių problemoms spręsti, bendradarbiaudamas su gimnazijos bendruomene, esant būtinybei – su kitomis institucijomis;
   9. tvarko ir pildo darbo dokumentus (konsultacijų žurnalą ir kitus reikiamus dokumentus);
   10. planuoja ir derina su gimnazijos vadovu metinės veiklos prioritetus ir pagal juos rengia savo veiklos programą mokslo metams.
   11. vykdo kitus gimnazijos direktoriaus pavedimus, susijusius su psichologo funkcijomis.
   12. sužinojęs, pastebėjęs ar įtaręs mokinį esant apsvaigus nuo alkoholio, tabako ar kitų psichiką veikiančių medžiagų, nedelsiant imasi tinkamų veiksmų ir prevencinių priemonių ir apie tai informuoja gimnazijos vadovą ir mokinio tėvus;
   13. dalyvauja susirinkimuose, kuriuose svarstomi mokymo ir organizaciniai klausimai;
7. Socialinis pedagogas, įtaręs ar pastebėjęs žodines, fizines, socialines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;
   3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;
   4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).
8. Socialinis pedagogas, įtaręs ar pastebėjęs patyčias kibernetinėje erdvėje arba gavęs apie jas pranešimą:
   1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);
   3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
   4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

**IV. ATSAKOMYBĖ**

1. Socialinis pedagogas atsako už:
   1. korektišką gautų duomenų panaudojimą, turimos informacijos konfidencialumą;
   2. teisingą darbo laiko naudojimą;
   3. už tinkamą dokumentacijos tvarkymą;
   4. darbo drausmės pažeidimus;
   5. žalą, padarytą gimnazijai dėl savo kaltės ar neatsargumo;
   6. darbuotojų saugos ir sveikatos, gaisrinės saugos, apsaugos nuo elektros, higienos reikalavimų vykdymą.
2. Socialinis pedagogas už savo pareigų netinkamą vykdymą atsako gimnazijos darbo tvarkos taisyklių ir Lietuvos Respublikos įstatymų nustatyta tvarka.
3. Socialinis pedagogas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė

Adolfas Girdžiūna

Suderinta

Ukmergės Antano Smetonos gimnazijos

Profesinės sąjungos pirmininkas

................................

Jūratė Martinkutė